तमिलनाडु में 150 से ज्यादा सीटों के साथ UPA सरकार बनने की संभावना: सर्वे
तमिलनाडु में होने वाले विधानसभा चुनाव में संयुक्त प्रगतिशील गठबंधन (UPA) 158 सीटों पर जीत हासिल कर सकता है। गठबंधन को 2016 के विधानसभा चुनावों में 98 सीटें मिली थीं और इस बार उसके खाते में 60 सीटों की वृद्धि होने की उम्मीद है।
नई दिल्ली: तमिलनाडु में होने वाले विधानसभा चुनाव में संयुक्त प्रगतिशील गठबंधन (UPA) 158 सीटों पर जीत हासिल कर सकता है। गठबंधन को 2016 के विधानसभा चुनावों में 98 सीटें मिली थीं और इस बार उसके खाते में 60 सीटों की वृद्धि होने की उम्मीद है। आईएएनएस सी-वोटर सर्वेक्षण में यह बात सामने आई है। सर्वे में सामने आया है कि इस बार के चुनाव में कांग्रेस के नेतृत्व वाले गठबंधन का वोट शेयर भी दो प्रतिशत बढ़ सकता है।सर्वे में निकले निष्कर्षों में यह भी कहा गया है कि गठबंधन छह अप्रैल को होने वाले विधानसभा चुनावों में 154 से 162 सीटों के बीच जीत दर्ज कर सकती है। इस बीच राष्ट्रीय जनतांत्रिक गठबंधन (राजग), जो राज्य में लगातार सत्ता में बना हुआ है, उसे पिछले बार की अपेक्षा इस बार 62 सीटों का नुकसान झेलना पड़ सकता है। 2016 के चुनावों में इसने 136 सीटें जीती थीं।इस बीच गठबंधन 2021 के चुनावों में 58 से 66 सीटों के बीच जीत दर्ज कर सकता है। छह अप्रैल को होने वाले विधानसभा चुनाव के परिणाम 2 मई को घोषित होंगे।संप्रग का वोट शेयर 2016 में हासिल 39.4 प्रतिशत से बढ़कर इस बार 41.4 प्रतिशत होने की संभावना है। इस बीच राजग का 2016 के चुनाव की अपेक्षा इस बार 15.1 प्रतिशत वोट शेयर घट सकता है। पिछले विधानसभा चुनाव में गठबंधन ने 43.7 प्रतिशत वोट हासिल किए थे। वहीं इस बार 2021 के विधानसभा चुनावों में ऐसी संभावना है कि इसे केवल 28.6 प्रतिशत वोट प्राप्त हो पाएंगे।इस सर्वेक्षण के लिए राज्य की 234 विधानसभा सीटों पर 16,000 से अधिक लोगों से बातचीत की गई है।